Orpon mukaan asia käydään läpi heti ulkoasiainvaliokunnan ensimmäisessä kokouksessa istuntotauon jälkeen helmikuun alussa.

– Haluan, että tästä saadaan puheenjohtaja Niikolta kunnollinen selvitys valiokunnassa. Voidaan käydä asia läpi ja sen jälkeen arvioida pitävätkö nämä, sinänsä vakavat väitteet, paikkaansa.

Orpon mukaan Niikko ei voi jatkaa valiokunnan puheenjohtajana, jos väitteet pitävät paikkansa.

Niikko kiistää SK:n väitteet

– Vaikka minulta ei ole kysytty, niin olen avoin. Poikani myi muutaman kuukauden ajan sähkösavuketuotteita yritykseni Eurosolid Oy:n kautta, jonka osake-enemmistön olen omistanut vuodesta 1994. Tupakkalain eduskuntakäsittelyn aikoihin myyntityö oli jo lopetettu. Minä itse tai kukaan lähipiirissäni ei suunnitellut sähkötupakan myyntiä, saati maahantuontia, eduskuntakeskustelun aikaan tai sen jälkeen.

